एक बार कक्षा में श्रीनिवास रामानुजन ने अपने अध्यापक से पूछा कि क्या 0ध्0 का मान ‘1’ होता है? उस समय शिक्षक ‘भाग’ देने की प्रक्रिया को समझा रहे थे। शिक्षक का उदाहरण देते हुए यह कहना था कि तीन केले अगर तीन बच्चों में बांटे जाएं तो प्रत्येक को एक-एक केला मिलता है। यानि, 3ध्3 का मान ‘एक’ होता है। इसके बाद रामानुजन ने उपर्युक्त प्रश्न पूछा। शिक्षक के पास इसका कोई जवाब नहीं था। लेकिन, उनके इसी जिज्ञासा भरे प्रश्न ने उनके मन में एक आयडिया को जन्म दिया जिसने उन्हें गणित में इतना रूचिशील बना दिया कि वे ‘अनंंत के ज्ञाता’ बन गये। वे विश्व के इतने बड़े गणितज्ञ बन गये कि तात्कालीन महान गणितज्ञ जी.एच.हार्डी ने एक बार अपने उद्गार व्यक्त करते हुए कहा कि ‘मुझे संतोष है कि मैंने रामानुजन के साथ बराबरी के दर्जे पर काम किया है’।